CELEX: 
Language: lv
Date: 2020-10-19 00:00:00
Title: KOMISIJAS DELEĢĒTĀ REGULA (ES) …/.. ar ko groza IC, III, IIIA, IV, V, VII un VIII pielikumu Eiropas Parlamenta un Padomes Regulā (EK) Nr. 1013/2006 par atkritumu sūtījumiem

PASKAIDROJUMA RAKSTS
            
            
               1.DELEĢĒTĀ AKTA KONTEKSTS
            
            
               Savienība un tās dalībvalstis ir Puses Bāzeles Konvencijā par kontroli pār kaitīgo atkritumu robežšķērsojošo transportēšanu un to aizvākšanu (“Bāzeles konvencija”), kas tika pieņemta 1989. gada 22. martā un stājās spēkā 1992. gadā
                  1
               . Pašlaik konvencija ir saistoša 187 Pusēm. 
            
            
               Bāzeles konvencijas Pušu konference četrpadsmitajā sanāksmē 2019. gada 10. maijā nolēma konvencijas kontroles mehānismos iekļaut noteiktus plastmasas atkritumu veidus. Šie atkritumu veidi ir iekļauti konvencijas II un VIII pielikumā. Vienīgie plastmasas atkritumu veidi, uz kuriem šie pienākumi neattiecas, ir tie, kas paredzēti reciklēšanai un kas to sastāva dēļ ir viegli reciklējami. Šie atkritumi ir iekļauti konvencijas IX pielikumā. Šīs izmaiņas uzlabos plastmasas atkritumu pārrobežu sūtījumu kontroli, un tas savukārt veicinās to apsaimniekošanu videi drošā veidā un palīdzēs ierobežot atkritumu nelikumīgu pārvietošanu pāri robežām. 
            
            
               Šīs izmaiņas stāsies spēkā 2021. gada 1. janvārī.
            
            
               Juridiski saistošs ir ESAO lēmums par reģenerācijai paredzēto atkritumu pārrobežu pārvietošanas kontroli. [2020. gada 7. septembrī] ESAO Vides politikas komiteja ar rakstisko procedūru pieņēma izmaiņas ESAO lēmuma 4. papildinājumā attiecībā uz bīstamiem plastmasas atkritumiem, kā arī skaidrojumus ESAO lēmuma 3. un 4. papildinājumā. Šīs izmaiņas stāsies spēkā 2021. gada 1. janvārī.
            
            
               Turklāt kopš pēdējām trim Pušu konferencēm konvencijas satvarā ir izstrādāta vai atjaunināta virkne vadlīniju un norādījumu dokumentu. 
            
            
               2.PIRMS AKTA PIEŅEMŠANAS NOTIKUSĪ APSPRIEŠANĀS
            
            
               Šī deleģētā regula ir izstrādāta, lai ieviestu iepriekš minētās izmaiņas Bāzeles konvencijas pielikumos, un tās pamatā ir formulējums, kas lietots šim jautājumam veltītajā lēmumā, kuru savā četrpadsmitajā sanāksmē pieņēma Bāzeles konvencijas Pušu konference. Šī deleģētā regula ir izstrādāta arī nolūkā ieviest ESAO lēmuma papildinājumos izdarītās izmaiņas, par kurām panākta vienošanās. Par šo jautājumu notika plašas apspriedes ar dalībvalstīm un ieinteresētajām personām attiecībā uz to, kādu nostāju ES un tās dalībvalstīm vajadzētu ieņemt Bāzeles konvencijas Pušu konferencē un pēc tās, kā arī attiecībā uz to, kādu nostāju ES un tās dalībvalstīm vajadzētu ieņemt ESAO līmenī.
            
            
               Attiecīgo Bāzeles konvencijas un ESAO lēmuma izmaiņu ieviešana ar šo deleģēto aktu pēc tam tika sīkāk apspriesta ar dalībvalstīm Padomes Starptautisku vides jautājumu darba grupas sanāksmēs, kurās izskatīja Bāzeles konvencijas jautājumus. Visā šā procesa gaitā tika informētas arī ieinteresētās personas. Proti, 2020. gada maijā Eiropas Komisija par šo jautājumu rīkoja neformālu apspriešanos ar ieinteresētajām personām.
            
            
               Deleģētā akta projekts tika arī publicēts Komisijas tīmekļvietnē, kur no 2020. gada 24. jūnija līdz 22. jūlijam (4 nedēļas) tas bija pieejams sabiedriskajai apspriešanai. 
            
            
               Komisija apspriešanā saņemtos komentārus ņēma vērā un deleģētā akta projektā vairākos punktos izdarīja grozījumus. 
            
            
               Pēc tam [datums] Komisija par deleģētā akta projektu apspriedās ar ekspertu grupu atkritumu jautājumos. Vienlaikus deleģētā akta projekts tika nosūtīts arī Eiropas Parlamentam un Padomei. 
            
            
               3.DELEĢĒTĀ AKTA JURIDISKIE ASPEKTI
            
            
               Saskaņā ar Regulas (EK) Nr. 1013/2006 par atkritumu sūtījumiem 58. pantu Komisija ir pilnvarota pieņemt deleģētos aktus, lai grozītu regulas pielikumus nolūkā ņemt vērā izmaiņas un atspoguļot lēmumus, par kuriem panākta vienošanās Bāzeles konvencijas satvarā, kā arī ņemt vērā izmaiņas, par kurām panākta vienošanās ESAO lēmuma satvarā. 
            
            
               Šis deleģētais akts paredz izmaiņas Atkritumu sūtījumu regulas III, IIIA, IV, V un VIII pielikumā, ņemot vērā Padomes 2019. gada 15. aprīļa Lēmumu (ES) 2019/638, kura mērķis cita starpā bija Savienībā saglabāt pašreizējās nebīstamu plastmasas atkritumu sūtījumu kontroles, lai veicinātu aprites ekonomiku.
            
            
               Ar šīm izmaiņām:
            
            
               ·Atkritumu sūtījumu regulas V pielikumā iekļauj jauno ierakstu par bīstamiem plastmasas atkritumiem (A3210), par ko panākta vienošanās Bāzeles konvencijas satvarā, kā arī Atkritumu sūtījumu regulas IV pielikumā iekļauj jauno ierakstu par bīstamiem plastmasas atkritumiem (AC300), par ko panākta vienošanās ESAO lēmuma satvarā,
            
            
               ·Atkritumu sūtījumu regulas V pielikumā iekļauj jaunos ierakstus par nebīstamiem plastmasas atkritumiem (B3011 un Y48), par ko panākta vienošanās Bāzeles konvencijas satvarā, – ciktāl tie attiecas uz eksportu no Savienības uz trešām valstīm un importu Savienībā no trešām valstīm,
            
         
         
            
               ·Atkritumu sūtījumu regulas III un IV pielikumā attiecībā uz sūtījumiem Savienībā iekļauj jaunus ierakstus par nebīstamiem plastmasas atkritumiem, kuros ņemtas vērā dažas izmaiņas, par ko panākta vienošanās Bāzeles konvencijas satvarā (tās jo īpaši attiecas uz terminoloģiju, ko izmanto, lai aprakstītu attiecīgos atkritumus), taču vienlaikus ir saglabātas pašreizējās kontroles, ko piemēro šādiem sūtījumiem Savienībā, 
            
            
               ·Atkritumu sūtījumu regulas IIIA pielikumā koriģē formulējumu attiecībā uz plastmasas atkritumu maisījumiem, lai ņemtu vērā pārējās iepriekš minētās izmaiņas,
            
            
               ·VII pielikumā ievieš iespēju gadījumos, kad atkritumus no vienas dalībvalsts sūta uz citu dalībvalsti, atsaukties uz jauno ierakstu par zaļajā sarakstā iekļautajiem plastmasas atkritumiem,
            
            
               ·VIII pielikumā atjaunina tehnisko vadlīniju un norādījumu dokumentu sarakstu ar jaunām vadlīnijām un norādījumu dokumentiem par atkritumu apsaimniekošanu videi drošā veidā, kurus pēdējos gados pieņēmusi Bāzeles konvencijas Pušu konference.
            
            
               Saskaņā ar proporcionalitātes principu šis pasākums nepārsniedz mērķa sasniegšanai nepieciešamās darbības.
            
            
               Šis priekšlikums neietekmē ES budžetu.
            
            
               KOMISIJAS DELEĢĒTĀ REGULA (ES) …/..
            
            
               (19.10.2020),
            
            
               ar ko groza IC, III, IIIA, IV, V, VII un VIII pielikumu Eiropas Parlamenta un Padomes Regulā (EK) Nr. 1013/2006 par atkritumu sūtījumiem
            
            
               (Dokuments attiecas uz EEZ)
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes Regulu (EK) Nr. 1013/2006 (2006. gada 14. jūnijs) par atkritumu sūtījumiem
                  2
                un jo īpaši tās 58. panta 1. punkta a) un c) apakšpunktu,
            
            
               tā kā:
            
            
               (1)Bāzeles konvencijas Pušu konference četrpadsmitajā sanāksmē, kas notika 2019. gada maijā, ar Lēmumu BC-14/12 nolēma Bāzeles konvencijā iekļaut jaunu ierakstu attiecībā uz bīstamiem plastmasas atkritumiem (A3210 ieraksts VIII pielikumā) un divus jaunus ierakstus attiecībā uz nebīstamiem plastmasas atkritumiem (Y48 ieraksts II pielikumā un B3011 ieraksts IX pielikumā). Šīs izmaiņas stāsies spēkā 2021. gada 1. janvārī.
            
            
               (2)Lai ņemtu vērā Bāzeles konvencijas pielikumos izdarītās izmaiņas, kas attiecas uz ierakstiem par plastmasas atkritumiem, ir lietderīgi, ka Savienība, kas ir Bāzeles konvencijas Puse, izdara izmaiņas relevantajos Regulas (EK) Nr. 1013/2006 pielikumos. 
            
            
               (3)[2020. gada 7. septembrī] ESAO Vides politikas komiteja pieņēma izmaiņas ESAO lēmuma
                  3
                4. papildinājumā attiecībā uz bīstamiem plastmasas atkritumiem un skaidrojumus ESAO lēmuma 3. un 4. papildinājumā. Šīs izmaiņas stāsies spēkā 2021. gada 1. janvārī. Lai šīs izmaiņas ņemtu vērā, Savienībai ir lietderīgi izdarīt izmaiņas relevantajos Regulas (EK) Nr. 1013/2006 pielikumos.
            
            
               (4)Šajā regulā ir ņemts vērā fakts, ka ESAO nav panākta vienošanās Bāzeles konvencijas pielikumu grozījumus, kas attiecas uz nebīstamiem plastmasas atkritumiem (ieraksti B3011 un Y48), iekļaut ESAO lēmuma papildinājumos.
            
            
               (5)Lai ņemtu vērā izmaiņas Bāzeles konvencijas II, VIII un IX pielikumā un izmaiņas ESAO lēmuma 4. papildinājumā, attiecībā uz plastmasas atkritumu eksportu no Savienības uz trešām valstīm un plastmasas atkritumu importu Savienībā no trešām valstīm būtu jāgroza Regulas (EK) Nr. 1013/2006 III, IV un V pielikums. Tādējādi no 2021. gada 1. janvāra uz AC300 un Y48 ierakstā minēto plastmasas atkritumu eksportu no Savienības un importu Savienībā uz un no trešām valstīm, kurām ir piemērojams ESAO lēmums
                  4
               , attieksies iepriekšējas rakstiskas paziņošanas un piekrišanas procedūra. Saskaņā ar Regulas (EK) Nr. 1013/2006 36. panta 1. punkta a) un b) apakšpunktu un V pielikumu A3210 un Y48 ierakstā minētos plastmasas atkritumus būs aizliegts eksportēt uz trešām valstīm, kurām ESAO lēmumu nepiemēro. 
            
            
               (6)Ņemot vērā to, ka Savienība saskaņā ar Bāzeles konvencijas 11. pantu konvencijas sekretariātam ir iesniegusi paziņojumu, kas attiecas uz atkritumu sūtījumiem Savienībā, Savienībai nav pienākuma attiecībā uz sūtījumiem starp dalībvalstīm Savienības tiesību aktos ieviest Bāzeles konvencijas pielikumos izdarītās izmaiņas, kuras attiecas uz nebīstamiem plastmasas atkritumiem (ieraksti B3011 un Y48). Tomēr, lai nodrošinātu juridisko skaidrību, Regulas (EK) Nr. 1013/2006 III, IIIA un IV pielikumā attiecībā uz nebīstamu plastmasas atkritumu sūtījumiem Savienībā būtu jāiekļauj jauni ieraksti, kuros būtu ņemta vērā Bāzeles konvencijas jaunajos ierakstos B3011 un Y48 lietotā terminoloģija un ar kuriem lielā mērā tiktu saglabātas pašreizējās kontroles, ko veic šādiem sūtījumiem Savienībā.
            
         
         
            
               (7)Bāzeles konvencijas Pušu konferences pēdējās sanāksmēs tika pieņemtas vairākas tehniskās vadlīnijas un norādījumu dokumenti par dažādu atkritumu plūsmu apsaimniekošanu videi drošā veidā. Minētās tehniskās vadlīnijas un norādījumu dokumenti sniedz noderīgus norādījumus, un tādēļ tie būtu jāpievieno Regulas (EK) Nr. 1013/2006 VIII pielikumā.
            
            
               (8)Tāpēc Regula (EK) Nr. 1013/2006 būtu attiecīgi jāgroza.
            
            
               (9)Izmaiņas Bāzeles konvencijas pielikumos un ESAO lēmuma papildinājumos stāsies spēkā 2021. gada 1. janvārī, tāpēc arī Regulas (EK) Nr. 1013/2006 grozījumiem, kas attiecas uz šīm izmaiņām, būtu jāstājas spēkā 2021. gada 1. janvārī, 
            
            
               IR PIEŅĒMUSI ŠO REGULU.
            
            
               1. pants
            
            
               Regulu (ES) Nr. 1013/2006 groza šādi:
            
            
               1)
                     regulas IC, III, IIIA, IV, V un VII pielikumu groza saskaņā ar šīs regulas I pielikumu;
            
            
               2)
                     regulas VIII pielikumu aizstāj ar šīs regulas II pielikumu.
            
            
               2. pants 
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               Regulas 1. panta 1) punktu piemēro no 2021. gada 1. janvāra. 
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 19.10.2020
            
            
               
                     Komisijas vārdā –
               
               
                     priekšsēdētāja
                     Ursula VON DER LEYEN
               
               
            
         
         
            
                  
                     (1)
                  
                        Padomes Lēmums 93/98/EEK par slēdzienu Kopienas vārdā attiecībā uz 1989. gada 22. marta Konvenciju par bīstamo atkritumu starptautisko pārvadājumu un to apglabāšanas kontroli (Bāzeles Konvencija) (OV L 39, 16.2.1993., 1. lpp.).
               
               
                  
                     (2)
                  
                        OV L 190, 12.7.2006., 1. lpp.
               
               
                  
                     (3)
                  
                        ESAO Padomes lēmums C(2001)107/final, ar ko pārskata Lēmumu C(92)39/final par reģenerācijai paredzēto atkritumu pārrobežu pārvietošanas kontroli.
               
               
                  
                     (4)
                  
                        ESAO Padomes lēmums C(2001)107/final, ar ko pārskata Lēmumu C(92)39/final par reģenerācijai paredzēto atkritumu pārrobežu pārvietošanas kontroli.
               
            
      
    ---documentbreak--- 
      
         
         
            
               1. PIELIKUMS
            
            
               Regulas (EK) Nr. 1013/2006 IC, III, IIIA, IV, V un VII pielikumu groza šādi:
            
            
               (1)regulas IC pielikuma 25. punkta e) apakšpunkta otro daļu aizstāj ar šādu: 
            
            
               “Šādi kodi var būt iekļauti šīs regulas IIIA, IIIB, IV (EU48) vai IVA pielikumā. Šādā gadījumā pirms kodiem būtu jānorāda pielikuma numurs. Kas attiecas uz IIIA pielikumu, relevantais IIIA pielikumā norādītais kods vai kodi attiecīgos gadījumos būtu jānorāda secīgi. Daži Bāzeles konvencijas ieraksti, piemēram, B1100 un B3020, attiecas tikai uz konkrētām atkritumu plūsmām, kā norādīts IIIA pielikumā.”;
            
            
               (2)regulas III pielikumu groza šādi:
            
            
               (a)pielikuma virsrakstu aizstāj ar šādu: 
            
            
               “TO ATKRITUMU SARAKSTS, UZ KO ATTIECAS VISPĀRĪGĀS INFORMĀCIJAS PRASĪBAS, KAS NOTEIKTAS 18. PANTĀ (“ZAĻĀ” SARAKSTA ATKRITUMI)”; 
            
            
               (b)pielikuma I daļas a) punktu aizstāj ar šādu:
            
            
               “a) jebkuru Bāzeles konvencijas IX pielikumā sniegto atsauci uz A sarakstu saprot kā atsauci uz šīs regulas IV pielikumu;”;
            
            
               (c)pielikuma I daļas g) punktu aizstāj ar šādu: 
            
            
               “g) atkritumu sūtījumiem Savienībā Bāzeles konvencijas ierakstu B3011 nepiemēro, un tā vietā piemēro šādu ierakstu: 
            
            
               EU3011
                     Plastmasas atkritumi (sk. saistīto ierakstu AC300 IV pielikuma II daļā un saistīto ierakstu EU48 IV pielikuma I daļā):
            
            
               Tālāk uzskaitītie plastmasas atkritumi, ar nosacījumu, ka tie ir gandrīz brīvi no kontaminācijas [piesārņojuma] un citu veidu atkritumiem*: 
            
            
               –Plastmasas atkritumi, kuri sastāv gandrīz tikai** no viena nehalogenēta polimēra, tostarp, bet ne tikai, no šādiem polimēriem:
            
            
               –polietilēns (PE)
            
            
               –polipropilēns (PP)
            
            
               –polistirols (PS)
            
            
               –akrilnitrila–butadiēna–stirols (ABS) 
            
            
               –polietilēntereftalāts (PET)
            
         
         
            
               –polikarbonāti (PC)
            
            
               –poliēteri
            
            
               –Plastmasas atkritumi, kuri sastāv gandrīz tikai** no viena veida sacietējušiem sveķiem vai kondensācijas produkta, tostarp, bet ne tikai, no šādiem sveķiem:
            
            
               –urīnvielas–formaldehīda sveķi
            
            
               –fenola–formaldehīda sveķi
            
            
               –melamīna–formaldehīda sveķi
            
            
               –epoksīdsveķi
            
            
               –alkīdsveķi
            
            
               –Plastmasas atkritumi, kuri sastāv gandrīz tikai** no viena no šādiem fluorētiem polimēriem:***
            
            
               –perfluoretilēns/propilēns (FEP)
            
            
               –perfluoralkoksialkāni:
            
            
               –tetrafluoretilēns/perfluoralkilvinilēteris (PFA)
            
            
               –tetrafluoretilēns/perfluormetilvinilēteris (MFA)
            
            
               –polivinilfluorīds (PVF)
            
            
               –polivinilidēnfluorīds (PVDF)
            
            
               –politetrafluoretilēns (PTFE)
            
            
               –Polivinilhlorīds (PVC)
            
            
                  
                     
                     
                     
                     
                     
                     
                     
                     
            
            
               * Attiecībā uz norādi “gandrīz brīvi no kontaminācijas un citu veidu atkritumiem” par atsauces punktu var kalpot starptautiskas un nacionālas specifikācijas.
            
            
               ** Attiecībā uz norādi “gandrīz tikai” par atsauces punktu var kalpot starptautiskas un nacionālas specifikācijas.
            
         
         
            
               *** Pēcpatēriņa atkritumi nav iekļauti.”;
            
            
            
               (d)pielikuma II daļā svītro šādu tekstu:
            
            
                
                     “Cietie plastmasas atkritumi
            
            
               GH013
                     391530 ex 390410 –40
                     Vinilhlorīda polimēri”;
            
            
               (3)regulas IIIA pielikumu groza šādi:
            
            
               (a)pielikuma 3. punkta d), e) un f) apakšpunktu svītro;
            
            
               (b)pielikumam pievieno šādu 4. punktu:
            
            
                “4. Šajā pielikumā tikai attiecībā uz sūtījumiem Savienībā ir iekļauti turpmāk minētie tādu atkritumu maisījumi, kas klasificēti vienvienīga ieraksta atsevišķos ievilkumos vai apakšievilkumos:
            
            
               a) tādu atkritumu maisījumi, kas klasificēti ierakstā EU3011 un kas uzskaitīti ievilkumā, kurš attiecas uz nehalogenētiem polimēriem;
            
            
               b) tādu atkritumu maisījumi, kas klasificēti ierakstā EU3011 un kas uzskaitīti ievilkumā, kurš attiecas uz sacietējušiem sveķiem vai kondensācijas produktiem;
            
            
               c) tādu atkritumu maisījumi, kas klasificēti ierakstā EU3011 un kas uzskaitīti pie perfluoralkoksialkāniem.”;
            
            
               (4)regulas IV pielikumu groza šādi:
            
            
               (a)pielikuma virsrakstu aizstāj ar šādu: 
            
            
               “TO ATKRITUMU SARAKSTS, UZ KURIEM ATTIECAS IEPRIEKŠĒJAS RAKSTISKAS PAZIŅOŠANAS UN PIEKRIŠANAS PROCEDŪRA (“DZELTENĀ” SARAKSTA ATKRITUMI)”; 
            
            
               (b)pielikuma I daļu groza šādi: 
            
            
               i)
                     pirmo un otro daļu aizstāj ar šādām daļām: 
            
            
               “Iepriekšējas rakstiskas paziņošanas un piekrišanas procedūra attieksies uz šādiem atkritumu veidiem:
            
            
               Bāzeles konvencijas II un VIII pielikumā* uzskaitītie atkritumi.
            
            
                  
                     
                     
                     
                     
                     
                     
                     
                     
                     
                     
                     
                     
                     
                     
                     
                     
                     
            
         
         
            
               * Bāzeles konvencijas VIII pielikumā uzskaitītie atkritumi ir uzskaitīti šīs regulas V pielikuma 1. daļas A sarakstā. Bāzeles konvencijas II pielikumā uzskaitītie atkritumi ir uzskaitīti šīs regulas V pielikuma 3. daļas A sarakstā.”;
            
            
                  
                     ii)
                     a) punktu aizstāj ar šādu:
            
            
               “a) jebkuru Bāzeles konvencijas VIII pielikumā sniegto atsauci uz B sarakstu saprot kā atsauci uz šīs regulas III pielikumu;”;
            
            
               iii)
                     pievieno šādu e) un f) punktu:
            
            
               “e) nepiemēro Bāzeles konvencijas ierakstu A3210, un tā vietā piemēro II daļas ierakstu AC300;
            
            
               f) atkritumu sūtījumiem Savienībā nepiemēro Bāzeles konvencijas ierakstu Y48, un tā vietā piemēro šādu ierakstu: 
            
            
               EU48:
                     plastmasas atkritumi, kuri nav ietverti ierakstā AC300 II daļā vai ierakstā EU3011 III pielikuma I daļā, kā arī plastmasas atkritumu maisījumi, kuri nav ietverti IIIA pielikuma 4. punktā.”;
            
            
               c)
                     pielikuma II daļā pēc ieraksta AC270 iekļauj šādu ierakstu:
            
            
               “AC300
                     Plastmasas atkritumi, arī šādu atkritumu maisījumi, kuri satur I pielikuma sastāvdaļas vai ir kontaminēti [piesārņoti] ar tām tādā mērā, ka tiem piemīt kāda III pielikumā minēta iezīme (sk. saistīto ierakstu EU3011 III pielikuma I daļā un saistīto ierakstu EU48 I daļā)”;
            
            
               (5)regulas V pielikumu groza šādi:
            
            
               a)
                     pielikuma 1. daļu groza šādi:
            
            
               i)
                     A saraksta A3 iedaļā pievieno šādu ierakstu:
            
            
               “A3210 
                     Plastmasas atkritumi, arī šādu atkritumu maisījumi, kuri satur I pielikuma sastāvdaļas vai ir kontaminēti [piesārņoti] ar tām tādā mērā, ka tiem piemīt kāda III pielikumā minēta iezīme (sk. saistīto ierakstu B3011 šīs daļas B sarakstā un ierakstu Y48 3. daļas A sarakstā)”;
            
            
               ii) 
                     B saraksta B3 iedaļu groza šādi:
            
            
               –ierakstu B3010 svītro; 
            
            
               –pirms ieraksta B3020 iekļauj šādu ierakstu: 
            
            
               “B3011 
                     Plastmasas atkritumi (sk. saistīto ierakstu A3210 šīs daļas A sarakstā un ierakstu Y48 3. daļas A sarakstā)
            
            
               –Tālāk uzskaitītie plastmasas atkritumi, ar nosacījumu, ka tie ir paredzēti reciklēšanai [pārstrādei]* videi drošā veidā un ir gandrīz brīvi no kontaminācijas [piesārņojuma] un citu veidu atkritumiem**:
            
            
               –Plastmasas atkritumi, kas sastāv gandrīz tikai*** no viena nehalogenēta polimēra, tostarp, bet ne tikai, no šādiem polimēriem: 
            
            
               –polietilēns (PE)
            
         
         
            
               –polipropilēns (PP)
            
            
               –polistirols (PS)
            
            
               –akrilnitrila–butadiēna–stirols (ABS) 
            
            
               –polietilēntereftalāts (PET)
            
            
               –polikarbonāti (PC)
            
            
               –poliēteri
            
            
               –Plastmasas atkritumi, kuri sastāv gandrīz tikai*** no viena veida sacietējušiem sveķiem vai kondensācijas produkta, tostarp, bet ne tikai, no šādiem sveķiem:
            
            
               –urīnvielas–formaldehīda sveķi
            
            
               –fenola–formaldehīda sveķi
            
            
               –melamīna–formaldehīda sveķi
            
            
               –epoksīdsveķi
            
            
               –alkīdsveķi
            
            
               –Plastmasas atkritumi, kuri sastāv gandrīz tikai*** no viena no šādiem fluorētiem polimēriem:****
            
            
               –perfluoretilēns/propilēns (FEP)
            
            
               –perfluoralkoksialkāni:
            
            
               –tetrafluoretilēns/perfluoralkilvinilēteris (PFA)
            
            
               –tetrafluoretilēns/perfluormetilvinilēteris (MFA)
            
            
               –polivinilfluorīds (PVF)
            
            
               –polivinilidēnfluorīds (PVDF)
            
            
               –Plastmasas atkritumu maisījumi, kuri sastāv no polietilēna (PE), polipropilēna (PP) un/vai polietilēntereftalāta (PET), ar nosacījumu, ka tie ir paredzēti atsevišķai katra materiāla reciklēšanai [pārstrādei]***** videi drošā veidā un ir gandrīz brīvi no kontaminācijas [piesārņojuma] un citu veidu atkritumiem**. 
            
         
         
            
                  
                     
                     
                     
                     
            
            
               * Par šķīdinātājiem neizmantoto organisko vielu reciklēšana [konvencijā: recirkulācija]/atgūšana [konvencijā: utilizācija] (R3 operācija IV pielikuma B sadaļā) vai vajadzības gadījumā vienreizēja pagaidu uzglabāšana, ar nosacījumu, ka pēc tam veic R3 operāciju un ka to pierāda līgumiska vai relevanta oficiāla dokumentācija.
            
            
               ** Attiecībā uz norādi “gandrīz brīvi no kontaminācijas un citu veidu atkritumiem” par atsauces punktu var kalpot starptautiskas un nacionālas specifikācijas.
            
            
               *** Attiecībā uz norādi “gandrīz tikai” par atsauces punktu var kalpot starptautiskas un nacionālas specifikācijas.
            
            
               **** Pēcpatēriņa atkritumi nav iekļauti.
            
            
               ***** Par šķīdinātājiem neizmantoto organisko vielu reciklēšana [konvencijā: recirkulācija]/atgūšana [konvencijā: utilizācija] (R3 operācija IV pielikuma B sadaļā) ar iepriekšēju šķirošanu un vajadzības gadījumā vienreizēja pagaidu uzglabāšana, ar nosacījumu, ka pēc tam veic R3 operāciju un ka to pierāda līgumiska vai relevanta oficiāla dokumentācija.”;
            
            
               b)
                     pielikuma 3. daļas A sarakstu aizstāj ar šādu: 
            
            
               “A saraksts (Bāzeles konvencijas II pielikums)
            
            
               Y46
                     No mājsaimniecībām [konvencijā: No dzīvojamām vietām] savāktie atkritumi*
            
            
               Y47
                     Mājsaimniecības [konvencijā: Komunālo] atkritumu sadedzināšanas rezultātā radušās atliekas
                     
            
            
               Y48
                     Plastmasas atkritumi, tostarp šādu atkritumu maisījumi, izņemot:
            
            
               –Plastmasas atkritumi, kas ir bīstamie atkritumi (sk. ierakstu A3210 V pielikuma A saraksta 1. daļā) 
            
            
               –Tālāk uzskaitītie plastmasas atkritumi, ar nosacījumu, ka tie ir paredzēti reciklēšanai [pārstrādei]** videi drošā veidā un ir gandrīz brīvi no kontaminācijas [piesārņojuma] un citu veidu atkritumiem:*** 
            
            
               –Plastmasas atkritumi, kuri sastāv gandrīz tikai**** no viena nehalogenēta polimēra, tostarp, bet ne tikai, no šādiem polimēriem: 
            
            
               –polietilēns (PE)
            
            
               –polipropilēns (PP)
            
            
               –polistirols (PS)
            
            
               –akrilnitrila–butadiēna–stirols (ABS) 
            
            
               –polietilēntereftalāts (PET)
            
            
               –polikarbonāti (PC)
            
         
         
            
               –poliēteri
            
            
               –Plastmasas atkritumi, kuri sastāv gandrīz tikai**** no viena veida sacietējušiem sveķiem vai kondensācijas produkta, tostarp, bet ne tikai, no šādiem sveķiem:
            
            
               –urīnvielas–formaldehīda sveķi
            
            
               –fenola–formaldehīda sveķi
            
            
               –melamīna–formaldehīda sveķi
            
            
               –epoksīdsveķi
            
            
               –alkīdsveķi
            
            
               –Plastmasas atkritumi, kuri sastāv gandrīz tikai**** no viena no šādiem fluorētiem polimēriem:*****
            
            
               –perfluoretilēns/propilēns (FEP)
            
            
               –perfluoralkoksialkāni:
            
            
               –tetrafluoretilēns/perfluoralkilvinilēteris (PFA)
            
            
               –tetrafluoretilēns/perfluormetilvinilēteris (MFA)
            
            
               –polivinilfluorīds (PVF)
            
            
               –polivinilidēnfluorīds (PVDF)
            
            
               –Plastmasas atkritumu maisījumi, kuri sastāv no polietilēna (PE), polipropilēna (PP) un/vai polietilēntereftalāta (PET), ar nosacījumu, ka tie ir paredzēti atsevišķai katra materiāla reciklēšanai [pārstrādei]****** videi drošā veidā un ir gandrīz brīvi no kontaminācijas [piesārņojuma] un citu veidu atkritumiem.*** 
            
            
                  
                     
                     
                     
                     
            
            
            
               * Ja vien tie nav atbilstoši klasificēti vienvienīgā ierakstā III pielikumā.
            
            
               ** Par šķīdinātājiem neizmantoto organisko vielu reciklēšana [konvencijā: recirkulācija]/atgūšana [konvencijā: utilizācija] (R3 operācija IV pielikuma B sadaļā) vai vajadzības gadījumā vienreizēja pagaidu uzglabāšana, ar nosacījumu, ka pēc tam veic R3 operāciju un ka to pierāda līgumiska vai relevanta oficiāla dokumentācija.
            
            
               *** Attiecībā uz norādi “gandrīz brīvi no kontaminācijas un citu veidu atkritumiem” par atsauces punktu var kalpot starptautiskas un nacionālas specifikācijas.
            
         
         
            
               **** Attiecībā uz norādi “gandrīz tikai” par atsauces punktu var kalpot starptautiskas un nacionālas specifikācijas.
            
            
               ***** Pēcpatēriņa atkritumi nav iekļauti.
            
            
               ****** Par šķīdinātājiem neizmantoto organisko vielu reciklēšana [konvencijā: recirkulācija]/atgūšana [konvencijā: utilizācija] (R3 operācija IV pielikuma B sadaļā) ar iepriekšēju šķirošanu un vajadzības gadījumā vienreizēja pagaidu uzglabāšana, ar nosacījumu, ka pēc tam veic R3 operāciju un ka to pierāda līgumiska vai relevanta oficiāla dokumentācija.”;
            
            
            
               c)
                     pielikuma 3. daļā B saraksta virsrakstu aizstāj ar šādu: 
            
            
               “B saraksts (atkritumi no ESAO lēmuma 4. papildinājuma II daļas)*
            
            
                  
                     
                     
                     
                     
                     
                     
                     
            
            
               *Atkritumi ar numuriem AB130, AC250, AC260 un AC270 ir svītroti, jo saskaņā ar Eiropas Parlamenta un Padomes Direktīvas 2006/12/EK (2006. gada 5. aprīlis) par atkritumiem (OV L 114, 27.4.2006., 9. lpp., atcelta ar Direktīvu 2008/98/EK) 18. pantā noteikto procedūru tie uzskatāmi par nebīstamiem, un tādējādi šīs regulas 36. pantā noteiktais eksporta aizliegums uz tiem neattiecas. Atkritumi ar numuru AC300 ir svītroti, jo attiecīgie atkritumi ir ietverti 1. daļas A saraksta ierakstā A3210.”;
            
            
               (6)regulas VII pielikumu groza šādi:
            
            
            
               10. laukā pievieno šādu punktu:
            
            
               “vii) cits (norādīt):”.
            
            
               2. PIELIKUMS
            
            
               “VIII PIELIKUMS
            
            
               VADLĪNIJAS PAR ATKRITUMU APSAIMNIEKOŠANU VIDEI DROŠĀ VEIDĀ (49. pants)
            
            
               I.
                     Saskaņā ar Bāzeles konvenciju pieņemtās vadlīnijas un norādījumu dokumenti 
            
            
               1. Tehniskās vadlīnijas par biomedicīnisko un veselības aprūpes atkritumu apsaimniekošanu videi drošā veidā (Y1; Y3)
                  1
                
            
            
               2. Tehniskās vadlīnijas par svina–skābes akumulatoru atkritumu apsaimniekošanu videi drošā veidā1
            
            
               3. Tehniskās vadlīnijas par pilnīgas vai daļējas kuģu demontāžas pārvaldību videi drošā veidā1
            
            
               4. Tehniskās vadlīnijas par metālu un metālu savienojumu reciklēšanu/atgūšanu (R4) videi drošā veidā
                  2
                
            
         
         
            
               5. Vispārīgas tehniskās vadlīnijas par tādu atkritumu apsaimniekošanu videi drošā veidā, kuri sastāv no noturīgiem organiskajiem piesārņotājiem, tos satur vai ir ar tiem kontaminēti
                  3
               
            
            
               6. Tehniskās vadlīnijas par tādu atkritumu apsaimniekošanu videi drošā veidā, kuri sastāv no 1,1,1-trihlor-2,2-bis-(4-hlorfenil)etāna (DDT), to satur vai ir ar to kontaminēti
                  4
               
            
            
               7. Tehniskās vadlīnijas par tādu atkritumu apsaimniekošanu videi drošā veidā, kuri sastāv no heksabromciklododekāna (HBCD), to satur vai ir ar to kontaminēti
                  5
               
            
            
               8.  Tehniskās vadlīnijas par tādu atkritumu apsaimniekošanu videi drošā veidā, kuri sastāv no perfluoroktānsulfoskābes (PFOS), tās sāļiem un perfluoroktānsulfonilfluorīda (PFOSF), tos satur vai ir ar tiem kontaminēti5
            
            
               9.  Tehniskās vadlīnijas par tādu atkritumu apsaimniekošanu videi drošā veidā, kuri sastāv no pentahlorfenola un tā sāļiem un esteriem (PCP), tos satur vai ir ar tiem kontaminēti
                  6
                
            
            
               10. Tehniskās vadlīnijas par tādu atkritumu apsaimniekošanu videi drošā veidā, kuri sastāv no pesticīdiem aldrīna, alfa-heksahlorcikloheksāna, beta-heksahlorcikloheksāna, hlordāna, hlordekona, dieldrīna, endrīna, heptahlora, heksahlorbenzola, heksahlorbutadiēna, lindāna, mireksa, pentahlorbenzola, pentahlorfenola un tā sāļiem, perfluoroktānsulfoskābes, tehniskā endosulfāna un tā radniecīgajiem izomēriem vai toksafēna, tos satur vai ir ar tiem kontaminēti vai kuri ir kontaminēti ar heksahlorbenzolu kā industriālu ķimikāliju (POP pesticīdi)6
            
            
               11. Tehniskās vadlīnijas par tādu atkritumu apsaimniekošanu videi drošā veidā, kuri sastāv no polihlorbifeniliem, polihlorterfeniliem, polihlornaftalīniem vai polibrombifeniliem, ieskaitot heksabrombifenilu (PCB, PCT, PCN vai PBB, ieskaitot HBB), tos satur vai ir ar tiem kontaminēti6
            
            
               12. Tehniskās vadlīnijas par tādu atkritumu apsaimniekošanu videi drošā veidā, kuri sastāv no heksabromdifenilētera un heptabromdifenilētera vai tetrabromdifenilētera un pentabromdifenilētera vai dekabromdifenilētera (POP-BDE), tos satur vai ir ar tiem kontaminēti3
            
            
               13. Tehniskās vadlīnijas par tādu atkritumu apsaimniekošanu videi drošā veidā, kuri satur netīši radītus polihlordibenz-p-dioksīnu, polihlordibenzfurānus, heksahlorbenzolu, polihlorbifenilus, pentahlorbenzolu, polihlornaftalīnus vai heksahlorbutadiēnu vai ir ar tiem kontaminēti3
            
            
               14. Tehniskās vadlīnijas par tādu atkritumu apsaimniekošanu videi drošā veidā, kuri sastāv no heksahlorbutadiēna, to satur vai ir ar to kontaminēti3
            
            
               15. Tehniskās vadlīnijas par tādu atkritumu apsaimniekošanu videi drošā veidā, kuri sastāv no īsās ķēdes hlorparafīniem, tos satur vai ir ar tiem kontaminēti3
            
            
               16. Tehniskās vadlīnijas par lietotu pneimatisko riepu un pneimatisko riepu atkritumu apsaimniekošanu videi drošā veidā
                  7
               
            
            
               17. Tehniskās vadlīnijas par tādu atkritumu apsaimniekošanu videi drošā veidā, kuri sastāv no dzīvsudraba vai dzīvsudraba savienojumiem, tos satur vai ir ar tiem kontaminēti5
            
            
               18. Tehniskās vadlīnijas par bīstamo atkritumu līdzpārstrādi cementa krāsnīs videi drošā veidā7
            
            
               19. Norādījumu dokuments par lietota un nolietota datoraprīkojuma apsaimniekošanu videi drošā veidā6
            
            
               20. Norādījumu dokuments par lietotu un nolietotu mobilo tālruņu apsaimniekošanu videi drošā veidā7
            
            
               21. Bīstamo atkritumu un citu atkritumu videi drošas apsaimniekošanas satvars
                  8
               
            
            
               22. Praktiskas rokasgrāmatas, kā veicināt videi drošu atkritumu apsaimniekošanu
                  9
                
            
            
            
               II.
                     ESAO pieņemtās vadlīnijas
            
         
         
            
            
               Tehniskie norādījumi par to, kā videi drošā veidā apsaimniekot specifiskas atkritumu plūsmas:
            
            
            
               Lietoti personālie datori un to lūžņi
                  10
               
            
            
            
               III.
                     Starptautiskās Jūrniecības organizācijas (SJO) pieņemtās vadlīnijas:
            
            
            
               Vadlīnijas par kuģu pārstrādi
                  11
               
            
            
            
               IV.
                     Starptautiskās Darba organizācijas (SDO) pieņemtās vadlīnijas:
            
            
            
               Drošums un veselība kuģu demontāžas jomā. Vadlīnijas Āzijas valstīm un Turcijai
                  12
               ”
            
            
         
         
            
                  
                     (1)
                  
                        Pieņemtas Bāzeles Konvencijas par kontroli pār kaitīgo atkritumu robežšķērsojošo transportēšanu un to aizvākšanu Pušu konferences 6. sanāksmē 2002. gada decembrī.
               
               
                  
                     (2)
                  
                        Pieņemtas Bāzeles Konvencijas par kontroli pār kaitīgo atkritumu robežšķērsojošo transportēšanu un to aizvākšanu Pušu konferences 7. sanāksmē 2004. gada oktobrī.
               
               
                  
                     (3)
                  
                        Pieņemtas Bāzeles Konvencijas par kontroli pār kaitīgo atkritumu robežšķērsojošo transportēšanu un to aizvākšanu Pušu konferences 14. sanāksmē 2019. gada maijā.
               
               
                  
                     (4)
                  
                        Pieņemtas Bāzeles Konvencijas par kontroli pār kaitīgo atkritumu robežšķērsojošo transportēšanu un to aizvākšanu Pušu konferences 8. sanāksmē 2006. gada decembrī.
               
               
                  
                     (5)
                  
                        Pieņemtas Bāzeles Konvencijas par kontroli pār kaitīgo atkritumu robežšķērsojošo transportēšanu un to aizvākšanu Pušu konferences 12. sanāksmē 2015. gada maijā.
               
               
                  
                     (6)
                  
                        Pieņemtas Bāzeles Konvencijas par kontroli pār kaitīgo atkritumu robežšķērsojošo transportēšanu un to aizvākšanu Pušu konferences 13. sanāksmē 2017. gada maijā.
               
               
                  
                     (7)
                  
                        Pieņemtas Bāzeles Konvencijas par kontroli pār kaitīgo atkritumu robežšķērsojošo transportēšanu un to aizvākšanu Pušu konferences 10. sanāksmē 2013. gada oktobrī.
               
               
                  
                     (8)
                  
                        Pieņemtas Bāzeles Konvencijas par kontroli pār kaitīgo atkritumu robežšķērsojošo transportēšanu un to aizvākšanu Pušu konferences 11. sanāksmē 2013. gada oktobrī.
               
               
                  
                     (9)
                  
                        Pieņemtas Bāzeles Konvencijas par kontroli pār kaitīgo atkritumu robežšķērsojošo transportēšanu un to aizvākšanu Pušu konferences 13. un 14. sanāksmē 2017. gada maijā un 2019. gada maijā.
               
               
                  
                     (10)
                  
                        Pieņēmusi ESAO Vides politikas komiteja 2003. gada februārī (dokuments ENV/EPOC/WGWPR(2001)3/FINAL).
               
               
                  
                     (11)
                  
                        Rezolūcija A.962, ko pieņēmusi SJO Asambleja savā 23. kārtējā sesijā no 2003. gada 24. novembra līdz 5. decembrim.
               
               
                  
                     (12)
                  
                        Publicēšanai apstiprinājusi SDO pārvaldības struktūra savā 289. sesijā 2004. gada 11.–26. martā.